Centenars de veïnes i veïns gaudeixen dels balls i de la música del Grup de Dances de l'Olivar
05/09/2002 12:28:00

# Centenars de veïnes i veïns gaudeixen dels balls i de la música del Grup de Dances de l'Olivar

*   05/09/2002 12:28:00
*   [Imprimir](#)
*   Compartir
*    https://www.alaquas.org/documento.asp?id\_do=7965

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F7965%2F0&title=Ajuntament%20d%27Alaqu%C3%A0s.%20Premsa.Centenars%20de%20ve%C3%AFnes%20i%20ve%C3%AFns%20gaudeixen%20dels%20balls%20i%20de%20la%20m%C3%BAsica%20del%20Grup%20de%20Dances%20de%20l%27Olivar)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/7965/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/7965/7965_Form_4.jpg)](https://www.alaquas.org/ficheros/documentos/2002/2/7965/7965_Form_10.jpg "<a href='https://www.alaquas.org/ficheros/documentos/2002/2/7965/7965_Form_10.jpg' target=_blank><i class='fa fa-external-link' aria-hidden='true'></i>.Centenars de veïnes i veïns gaudeixen dels balls i de la música del Grup de Dances de l'Olivar</a>")

L'acte es va celebrar el passat dimarts 3 de setembre en la Plaça d'Espanya de la ciutat

El passat dimarts dia 3 de setembre va tindre lloc a la Plaça d'Espanya de la ciutat una representació de balls i música del Grup de Dances de l'Olivar, entre les quals va destacar la Jota d'Alaquàs.

El Grup de Dances van ballar un total de tretze peces, totes elles han estat arreplegades de comarques d'arreu de tota la Comunitat Valenciana, especialment de les comarques de l'Horta, la Ribera i la Costera. Així, entre les dances van destacar les valencianes d'Algemesí, la Malagueña de Barxeta, les Tomasines (que són dances únicament ballades per dones), entre altres.

L'acte es va tancar amb la Jota d'Alaquàs, una peça que, creada pel Grup de Dances de l'Olivar, amb música de Fernando Cantó i coreografia de Ferran Roig, pretén ésser un signe més de la identitat alaquasera.

Cal destacar que el Grup de Dances de l'Olivar va crear-se a octubre de 1996 per iniciativa d'un grup de veïnes i veïns de la localitat als que els agradaven els balls i la música tradicional valenciana. Des d'aleshores aquest grup de dances s'ha anat consolidant fins convertir-se en tot un referent cultural en Alaquàs. En l'actualitat formen part de l'històrica entitat de l'UMA (Unió Musical d'Alaquàs).